Source: http://www.bihon.ro/csm-csu-se-reuneste-luni-in-efectiv-redus-titus-nicoara-voi-castiga-trofee-cu-csm-csu/1672723
Timestamp: 2017-03-27 20:30:15+00:00

Document:
CSM CSU se reuneşte luni, în efectiv redus | Titus Nicoară: „Voi câştiga trofee cu CSM CSU” - BIHON
Joburi Publi24 Romimo Bestauto BIHON Bihon CSM Oradea CSM CSU se reuneşte luni, în efectiv redus | Titus Nicoară: „Voi câştiga trofee cu CSM CSU” CSM CSU se reuneşte luni, în efectiv redus | Titus Nicoară: „Voi câştiga trofee cu CSM CSU”	De	Gavril Nutiu	la	1. august 2016 10:20	Reactualizat la:	1. august 2016 10:56	1Comentariu Titus Nicoară va juca din nou pentru CSM CSU Oradea	Internaţionalul Titus Nicoară aşteaptă cu optimism viitorul sezon al noii sale echipe. Cătălin Petrişor continuă cu CSM CSU Oradea„Cel mai bun lot de până acum”Mitrovic rămâne asistentul lui Cristian AchimOrădeanul Sergiu Pop rămâne la CSM Oradea
Revenit la CSM CSU Oradea după o perioadă de două sezoane petrecute la Steaua CSM EximBank, Titus Nicoară se declară încântat de faptul că va juca din nou pentru echipa oraşului său. „Este un nou început, sper ca revenirea mea la Oradea să fie de bun augur. Bineînţeles că mă bucur pentru faptul că voi juca din nou acasă”, afirmă internaţionalul orădean.
Întrebat dacă nu regretă absenţa de la CSM CSU chiar în perioada în care aceasta a devenit campioană naţională, Nicoară afirmă că îşi doreşte să cucerească alte trofee cu noua şi totodată vechea sa echipă. „Ceea ce a fost, a fost, acum contează doar ceea ce va fi, ceea ce urmează. Am avut două sezoane bune la Steaua, am jucat în Cupa Cupelor, dar nu am reuşit să câştigăm vreun trofeu. Sper însă să fac acest lucru cu CSM CSU Oradea”, ne-a declarat noul jucător el echipei noastre.
În vârstă de 28 de ani, Titus Nicoară (2,03 metri) se află la cea de-a treia sa experienţă la CSM Oradea. A debutat în Liga Naţională cu echipa orădeană, în sezonul 2006/2007, după care s-a transferat la Arkadia Traiskirchen (Austria). A doua sa perioadă la CSM a fost în ediţia 2013/2014, în care echipa noastră a fost vicecampioană naţională şi a disputat finala Cupei României.
„Lot redutabil, echilibrat”
Nicoară apreciază lotul de care dispune echipa orădeană pentru viitorul sezon. „Avem un lot redutabil, echilibrat, care acoperă bine toate posturile. Stăm bine la capitolul jucători autohtoni, cu cinci componenţi ai echipei naţionale, dar şi în ceea ce priveşte jucătorii străini. Cu unii am mai jucat împreună, pe ceilalţi îi cunosc. Sperăm să alcătuim o echipă bună, valoroasă, capabilă să se bată cu şanse certe la toate trofeele din întrecerile interne”.
Jucătorul orădean este optimist şi în ceea ce priveşte participarea la Basketball Champions League. „Ne dorim să trecem de cele două tururi preliminare şi să ne calificăm în grupele competiţiei. Vom întâlni campioanele Slovaciei şi Bulgariei. Prievidza pare mai accesibilă, dar nu vom avea meciuri facile. Lukoil Academic este o echipă redutabilă, însă am jucat de la egal la egal cu ei când eram la Steaua. Cred că şansele de calificare sunt egale pentru ambele echipe, de 50-50 la sută”, opinează Nicoară.
Titus Nicoară este jucătorul român cu cele mai multe puncte marcate cumulat în ultimele trei ediţii ale Ligii Naţionale. Este de asemenea, component al echipelor naţionale ale României, neîntrerupt, de la nivel de cadeţi până la cea de seniori. A jucat, începând din anul 2004 şi până în prezent, pentru reprezentativele U 16, U 18, U 20, universitară şi de seniori.
CSM CSU se reuneşte luni, în efectiv redus
Lotul campioanei României, CSM CSU Oradea, se va reuni luni, la ora 11:00, la Arena „Antonio Alexe”, pentru demararea pregătirilor în vederea noului sezon. La reunire sunt aşteptaţi doar cinci jucători: Mirko Mirkovic, Muhamed Pasalic, Rareş Paşca, Cătălin Petrişor şi Sergiu Pop. Ceilalţi componenţi ai lotului absentează din motive obiective. Vor fi prezenţi membrii staff-ului tehnic şi medical al echipei noastre.
Cătălin Petrişor continuă cu CSM CSU Oradea„Cel mai bun lot de până acum”Mitrovic rămâne asistentul lui Cristian AchimOrădeanul Sergiu Pop rămâne la CSM Oradea	Taguri: baschet, Basketball Champions League, CSM CSU Oradea, Titus Nicoara, trofee	1Comentariu	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM